Braňo Holiček

BcA. Braňo Holiček, vlastným menom Branislav Holíček (* 14. august 1985, Košice), je slovenský dabér, divadelný herec a režisér. Herecky a režisérsky pôsobí v pražskom súbore Ypsilonka.

 Životopis 
Braňo Holiček pochádza z Košíc. Jeho rodičia sú Ľubica a Jaroslav Holičkovci. Má dvoch bratov.
Keďže mal herecký a spevácky talent, študoval na Základnej umeleckej alternatívnej škole v Košiciach. Tam tiež účinkoval v detských hrách a muzikáloch. Zúčastnil sa rôznych speváckych súťaží. Neskôr vyštudoval Pražské konzervatórium, v súčasnosti je študentom DAMU, odbor réžia alternatívneho divadla.

V roku 1997 získal hlavnú rolu v muzikáli Oliver!, ktorý uvádzalo Východoslovenské štátne divadlo v Košiciach.

V roku 1998 mu vyšlo jeho prvé debutové CD Kik Flip s 11 pesničkami rôznych žánrov (k piesni „Naša trieda“ si dokonca zložil text a hudbu sám). Naspieval tiež dve pesničky na soundtracku k filmu Fontána pre Zuzanu 3.

Hral tiež hlavnú úlohu v koprodukčnom filme Sokoliar Tomáš.

Už počas štúdia na DAMU sa začal profesionálne venovať divadelnej réžii, v súčasnosti pôsobí ako kmeňový režisér divadla Ypsilon, ale aj v pražskej Meet Factory a iných.

V roku 2012 bol nominovaný na cenu Český tučňák so svojím absolentským predstavením z DAMU Masakr v Paříži. V decembri 2012 uviedol v pražskom divadle Ypsilon satirickú politickú hru Demo Demokracie.

V marci 2013 získal Cenu Alfréda Radoka ako Talent roku. 

S manželkou Vendulou majú 3 deti – syna Huga a dvojčatá Dorotu a Žofiu (2016).

 Referencie 

 Externé odkazy 

 Oficiálna stránka 



 Braňo Holiček na Kinobox.cz
 Braňo Holiček na Osobnosti.cz

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí divadelní režiséri
Kategória:Osobnosti z Košíc